Os correctors ortograficos y gramaticals prenen un texto y proposan cambios en bellas parolas u frases ta mirar de fer-las cumplir as leis ortograficas u gramaticals d'a luenga. En primer lugar, un corrector ortografico ye una ferramienta muit important, mas que mas en o caso d'una reforma ortografica. Os posibles problemas que podría planteyar o emplego d'un sistema d'accentuación "completo", serían muito menors si se fan servir un corrector ortografico. Si o sistema d'accentuación ye potestativo, a fayena d'os correctors ortograficos (en qüestión d'accentos) se fa quasi imposible, ya que ni sisquiera existe una forma normativa unica ta cada parola. Os sistemas actuals mas extendius (aspell, hunspell, openoffice) se basan en un diccionario ortografico de lemas mas un diccionario d'afixos (en que se codifican os regles de conchugación, declinación, plurals, formación de parolas) que sería de buen fer en aragonés. Con un sistema potestativo, os lemas caldría duplicar-los, u bien fer una conversión previa que sacase os accentos. En totz dos casos, o resultau ye que o corrector ortografico nunca no proposará corrección d'accentos.